Blaze7451/Wiki-th-20250601 huggingface dataset:
แมงกะพรุนโนะมุระ

แมงกะพรุนโนะมุระ (エチゼンクラゲ; โรมะจิ: echizen kurage; Nomura's jellyfish; Nemopilema nomurai) สัตว์ไม่มีกระดูกสันหลังจำพวกแมงกะพรุนชนิดหนึ่ง จัดเป็นแมงกะพรุนชนิดหนึ่งที่มีขนาดใหญ่ที่สุดในโลก โดยเป็นสัตว์ในไฟลัมไนดาเรียที่ใหญ่ที่สุดในโลก เป็นแมงกะพรุนชนิดที่รับประทานได้แต่ไม่เป็นที่นิยมนัก
แมงกะพรุนโนะมุระ แพร่กระจายพันธุ์อย่างรวดเร็วในน่านน่้ำญี่ปุ่น โดยอุตสาหกรรมประมงที่เคยจับปลาได้คราวละหลายล้านตัน ต้องตกตะลึงเมื่ออวนลากพบแต่แมงกะพรุนชนิดนี้เต็มไปหมด นับตั้งแต่ปี ค.ศ. 2002 จำนวนประชากรในญี่ปุ่นก็เพิ่มขึ้นหลายพันล้านตัว จากเดิมที่เคยแพร่ขยายพันธุ์ครั้งใหญ่คราวละ 40 ปี ปัจจุบันคาดการณ์ว่ามีประมาณ 2 หมื่นล้านตัว มากกว่าประชากรมนุษย์บนโลกถึง 3 เท่า
แมงกะพรุนโนะมุระขนาดใหญ่สุดมีน้ำหนักได้มากถึง 450 ปอนด์ และมีเส้นรอบวงประมาณ 12 ฟุต การแพร่ขยายพันธุ์อย่างรวดเร็วของแมงกะพรุนโมมูระทำให้รัฐบาลญี่ปุ่นต้องเร่งทำการศึกษาและหยุดยั้งการแพร่ขยายพันธุ์ จากการศึกษาวิจัยโดยเครื่องส่งสัญญาณดาวเทียม พบว่าแมงกะพรุนโนะมุระมีพฤติกรรมที่ตะกละตะกลามมาก โดยหนึ่งตัวจะกินแพลงก์ตอนสัตว์คราวละมาก ๆ เทียบเท่ากับจำนวนเต็มทั้งสระว่ายน้ำโอลิมปิกได้ทั้งสระภายในหนึ่งวัน
ในเวลากลางวัน แพลงก์ตอนสัตว์จะลอยตัวขึ้นเหนือน้ำ แมงกะพรุนโนะมุระจะลอยตามตัว เมื่อตกกลางคืนแพลงก์ตอนสัตว์ก็จะดำดิ่งลงไป แมงกะพรุนโนะมุระก็จะลอยตัวลงต่ำตามไปด้วย และจากการศึกษาพบว่า เมื่อผ่าตัวหรือจับขึ้นมาแล้ว แมงกะพรุนโนะมุระตัวเมียจะปล่อยไข่หลายล้านฟอง และตัวผู้ก็มีสเปิร์มหลายล้านตัว เมื่อถูกจู่โจมไข่และสเปิร์มจะถูกปฏิสนธิทันที ไข่ที่สุกแล้วจะจมลงไปสู่พื้นทะเลเพื่อรอการเจริญเติบโตไป โดยสามารถอยู่รอดได้หลายปีหรือแม้กระทั้งหลายสิบปี จนกระทั่งถูกภาวะบางประการกระตุ้น แมงกะพรุนตัวอ่อนจะลอยตัวขึ้นมาสู่ท้องทะเลทันที โดยภาวะที่ไปกระตุ้นให้แมงกะพรุนเพิ่มปริมาณมากขึ้นอย่างน่าตกตะลึงนั้น เชื่อว่าเป็นผลมาจากสภาวะแวดล้อมที่เปลี่ยนแปลงไป เช่น น้ำที่มีมลพิษ ที่ส่งผลให้แพลงก์ตอนต่าง ๆ มีธาตุอาหารมากขึ้น ซึ่งก็เป็นอาหารของแมงกะพรุนด้วย ตลอดจนสภาพอากาศที่เปลี่ยนไป ในกรณีของแมงกะพรุนโนะมุระนั้นเชื่อว่าเป็นผลมาจากโรงงานอุตสาหกรรมที่ตั้งเรียงรายบริเวณปากแม่น้ำแยงซีในประเทศจีน ซึ่งเป็นแหล่งอุตสาหกรรมใหญ่และเป็นที่ตั้งของท่าเรือที่มีขนาดใหญ่ที่สุดแห่งหนึ่งของโลกด้วย

**อ้างอิง**

**แหล่งข้อมูลอื่น==
เซี่ยงไฮ้ทาวเวอร์

เซี่ยงไฮ้ทาวเวอร์ หรือ ช่างไห่ทาวเวอร์ (Shanghai Tower, t=上海中心大厦, พินอิน: Shànghǎi Zhōngxīn Dàshà) คือตึกระฟ้าที่ตั้งอยู่ในย่านการเงินลู่เจียจุ่ย (Lujiazui) เขตผู่ตง (Pudong) นครเซี่ยงไฮ้ ออกแบบโดยบริษัทเจนส์เลอร์ (Gensler) เป็นอาคารที่สูงที่สุดในกลุ่มอาคารที่ติดกัน 3 หลั ในเขตผู่ตง อีกสองอาคารคือ จินเม่าทาวเวอร์ และศูนย์การเงินโลกเซี่ยงไฮ้ การก่อสร้างอาคารเริ่มในเดือนพฤศจิกายน พ.ศ. 2551 อาคารมีความสูงประมาณ 632 เมตร (2,073 ฟุต) และ 121 ชั้น ด้วยพื้นที่ใช้สอย 380,000 ตารางเมตร (4,090,000 ตารางฟุต) เปิดทำการใน พ.ศ. 2558 
จากการสร้างส่วนบนสุดของตึกเมื่อวันที่ 3 สิงหาคม พ.ศ. 2556 และสร้างเสร็จในวันที่ 6 กันยายน พ.ศ. 2558 เซี่ยงไฮ้ทาวเวอร์ในปัจจุบันเป็นตึกที่สูงที่สุดในประเทศจีน และสูงที่สุดอันดับ 3 ของโลก รองจากตึกเมอร์เดกา 118 ในกัวลาลัมเปอร์ มาเลเซีย และ บุรจญ์เคาะลีฟะฮ์ ในดูไบ สหรัฐอาหรับเอมิเรตส์ นอกจากนี้ยังมีปล่องลิฟต์ยาวที่สุดในโลก

**การจัดสรรพื้นที่**
นี่คือการจัดสรรพื้นที่ในอาคารซี่ยงไฮ้ทาวเวอร์

**ดูเพิ่ม**
 ตึกระฟ้า- รายชื่อตึกที่สูงที่สุดในโลก- รายชื่อตึกที่สูงที่สุดในเซี่ยงไฮ้- รายชื่อตึกที่สูงที่สุดในประเทศจีน- รายชื่อเมืองที่มีตึกระฟ้ามากที่สุดในโลก

**อ้างอิง**

**แหล่งข้อมูลอื่น**
 Shanghai Tower- Shanghai Tower official website zh- J Hotel Shanghai Tower official website
*165792123

**สมุดภาพ**
หมวดหมู่:ตึกระฟ้าในเซี่ยงไฮ้
อมันตา ลุมพินี

อมันตา ลุมพินี (Amanta Lumpini) คือคอนโดมีเนียมสูง 44 ชั้น ตั้งอยู่บนถนนพระรามที่ 4 เขตสาทร กรุงเทพมหานคร เป็นคอนโดมีเนียมพักอาศัย ตัวอาคารตั้งอยู่ใกล้กับสวนลุมพินี ราชกรีฑาสโมสร และสวนเบญจกิติ โดยสามารถเข้าถึงที่สถานีรถไฟใต้ดินลุมพินี คลองเตย และทางพิเศษเฉลิมมหานคร 

**ดูเพิ่ม**
 ตึกระฟ้า- รายชื่ออาคารที่สูงที่สุดในประเทศไทย

**แหล่งข้อมูลอื่น**
  บริษัท นารายณ์พร็อพเพอตี้ จำกัด

**อ้างอิง**
หมวดหมู่:สิ่งก่อสร้างตั้งแต่ พ.ศ. 2553
หมวดหมู่:ตึกระฟ้าในเขตสาทร
เฉิน เฉียวเอิน

เฉิน เฉียวเอิน หรือ โจ เฉิน (p=Chén Qiáo'ēn; Joe Chen, Chen Qiao'en) เป็นนักร้องและนักแสดงที่มีชื่อเสียงจากเรื่อง Price  turn to the Flog ที่แสดงคู่กับหมิงเต้า ชะตารักกำหนดเลิฟ ในบทสาวโพสต์อิท และบทตงฟางปุ๊ป้าย ในกระบี่เย้ยยุทธจักร เกิดเมื่อวันที่ 4 เมษายน พ.ศ. 2522 

**ผลงานเพลง**

**เพลงประกอบละคร**
 Ying Ye San Jia Yi OST, Ying Ye San Jia Yi (2006)- The Magicians of Love OST, The Magicians of Love (2006)- Prince turns to Frog OST, Prince turns to Frog (2005)
ฯลฯ

**ผลงานด้านการแสดง**

**ภาพยนตร์**

**ละครโทรทัศน์**

**อ้างอิง**

**แหล่งข้อมูลอื่น**
 name=Joe Chen- Joe Chen zh- iam_joechen
หมวดหมู่:นักร้องหญิงชาวไต้หวัน
หมวดหมู่:นักแสดงภาพยนตร์หญิงชาวไต้หวัน‎
หมวดหมู่:บุคคลจากเทศมณฑลซินจู๋
แม่แบบ:ตึกระฟ้าในกรุงเทพมหานคร

หมวดหมู่:กล่องนำทางประเทศไทย
หมวดหมู่:แม่แบบกรุงเทพมหานคร
หมวดหมู่:แม่แบบสิ่งก่อสร้าง
บะช่อ

บะช่อ หรือบ๊ะฉ่อ (c=肉脞; เพ็งอิม: bhah4 co3)  เป็นอาหารประเภทเนื้อหมูอย่างหนึ่ง เป็นหมูสับผสมเครื่องต่าง ๆ ที่ได้รับอิทธิพลจากอาหารจีนแต้จิ๋ว บ๊ะฉ่อมาจากภาษาจีนแต้จิ๋วหมายถึงหมูที่สับจนละเอียด เป็นการนำเนื้อหมูมาหั่นให้เป็นชิ้นเล็ก แล้วสับให้ละเอียดด้วยปังตอ ปรุงรสขณะสับด้วยซีอิ๊ว น้ำปลา น้ำตาล แป้งข้าวโพด หรือรากผักชี กระเทียมโขลก สูตรดั้งเดิมของชาวแต้จิ๋วจะใส่เพียงซีอิ๊วและพริกไทยป่น  บะช่อที่สับเสร็จแล้วใช้ปรุงอาหารได้หลายอย่าง เช่น แกงจืด นำไปยัดไส้มะระหรือหมึก บางครั้งนิยมสับส่วนผสมอื่นปนไปด้วยเช่น วุ้นเส้น กุ้ง ใบตำลึง ใบสะระแหน่
บะช่อมีบทบาทในอาหารจีนหลายชนิดและหลายภูมิภาค ชาวจีนแต้จิ๋วนำบะช่อไปนึ่ง ทอด และต้ม โดยนิยมนึ่งกับไข่ตุ๋นหรือผักกาดดอง ชาวจีนกวางตุ้งนิยมนำบะช่อมาผัด นึ่ง และตุ๋น นำมาปรุงคู่กับปลาเค็ม ผักกาดดองเค็ม ไข่เค็ม ไข่เยี่ยวม้า  นำมานึ่งเช่นคลุกกับข้าวเหนียวดิบแล้วนึ่ง ตุ๋นรวมกับน้ำแกงที่ใส่ของเค็มหรือของแห้ง เช่น เป็ดเค็ม หอยเชลล์แห้ง ผักกาดขาวตากแห้ง ชาวจีนฮกเกี้ยนนิยมนำบะช่อมาเป็นส่วนหนึ่งของน้ำแกง เช่งแกงจืดลำไยยัดไส้หมูสับ แกงจืดหมูสับผสมหัวไชเท้า ชาวจีนแคะใช้บะช่อปรุงอาหารมาก โดยนิยมนำสิ่งอื่นสับลงในบะช่อด้วย เช่น หมึกแห้ง ข้าวหมากแดง เนื้อปลา เนื้อกุ้ง อาหารไทยที่มีบะช่อเป็นองค์ประกอบได้แก่ ม้าอ้วน ที่นำหมูบะช่อ มันหมูแข็ง และเนื้อปูมารวมกัน ปรุงรสด้วยรากผักชี กระเทียม พริกไทย น้ำปลา ใส่ถ้วยตะไล นึ่งจนสุก ใช้เป็นอาหารว่าง

**อ้างอิง**
หมวดหมู่:อาหารจีน
หมวดหมู่:อาหารจากเนื้อหมู
หมวดหมู่:คำและวลีภาษาแต้จิ๋ว
อ่อม

อ่อม เป็นอาหารอีสานประเภทหนึ่งใช้น้ำน้อย เครื่องปรุงที่เป็นเอกลักษณ์คือผักชีลาว แมงลักและต้นหอม เนื้อสัตว์ที่ใช้ได้แก่ ไก่บ้าน ปลาดุก เนื้อวัว กบ หอยขม ซึ่งจะใส่ในปริมาณที่ไม่มากนัก การปรุงจะผัดเครื่องแกงกับเนื้อสัตว์ให้สุกก่อน แล้วเติมน้ำ พอเดือดจึงใส่ผัก มีแต่อ่อมเขียดกับอ่อมปลาที่จะไม่ผัดก่อนเพราะจะทำให้เนื้อเละ อ่อมที่ใช้เนื้อสัตว์ต่างชนิดกัน จะมีเครื่องแกงและผักต่างกันด้วย เช่น- อ่อมเนื้อวัว ไม่ใส่ปลาร้า เครื่องแกงมีตะไคร้ ข่า หอมแดง พริกสด พริกป่น นำไปต้มรวมกับเนื้อวัว ผักใส่ต้นหอม ผักชีลาว ใบแมงลัก- อ่อมไก่ เครื่องแกงใช้ตะไคร้ พริก ผักชี หอมแดงโขลกรวมกัน ใส่น้ำปลาร้า ผักใส่เหมือนอ่อมวัว- อ่อมหอยขม ใส่ข้าวเบือ ใบชะพลู อย่างอื่นใส่เหมือนอ่อมไก่- อ่อมปลาดุก ในเครื่องแกงจะเพิ่มใบมะกรูดและขมิ้น บางแห่งเพิ่มแต่ใบมะกรูด ผักที่นิยมใช้คือมะเขือเปราะกับใบชะพลู ไม่ใส่ข้าวเบือ- อ่อมเขียด นิยมใส่ผักติ้วให้รสออกเปรี้ยว

**อ้างอิง**
 กานต์ เหมวิหค และสุปรียา ห้องแซง. อาหารอีสาน. กรุงเทพฯ : แสงแดด, 2556.
หมวดหมู่:แกง
หมวดหมู่:อาหารอีสาน
โกลเมอรูลัส (ไต)

โกลเมอรูลัส (glomerulus) เป็นกระจุกหลอดเลือดฝอย ทำหน้าที่กรองเลือดขั้นแรก อยู่ที่จุดเริ่มต้นของหน่วยไต (nephron) ซึ่งเป็นโครงสร้างรูปท่อที่มีหน้าที่กรองเลือดแล้วสร้างเป็นปัสสาวะในไต โกลเมอรูลัสมีโบว์แมนแคปซูล (Bowman's capsule) ล้อมอยู่ น้ำเลือดกรองผ่านหลอดเลือดฝอยของโกลเมอรูลัสเข้าสู่โบว์แมนแคปซูล แล้วโบว์แมนแคปซูลไล่ของเหลวที่ผ่านการกรองเข้าสู่หลอดไตฝอย (renal tubule) ซึ่งยังเป็นส่วนหนึ่งของหน่วยไต
โกลเมอรูลัสรับเลือดมาเลี้ยงจากหลอดเลือดแดงจิ๋วนำเข้า (afferent arteriole) ซึ่งเป็นการไหลเวียนเลือดไต โกลเมอรูลัสเทเลือดเข้าสู่หลอดเลือดแดงจิ๋วนำออก (efferent arteriole) ไม่ใช่หลอดเลือดดำเล็ก ซึ่งต่างจากแคปิลารีเบด (capillary bed) อื่นส่วนใหญ่ ความต้านทานของหลอดเลือดแดงจิ๋วเหล่านี้ส่งผลให้มีความดันภายในโกลเมอรูลัสสูง ซึ่งช่วยส่งเสริมกระบวนการอัลตราฟิลเตรชัน (ultrafiltration) ซึ่งของเหลวและสารที่ละลายได้ในเลือดถูกไล่ออกนอกหลอดเลือดฝอยเข้าสู่โบว์แมนแคปซูล
โกลเมอรูลัสและโบว์แมนแคปซูลที่ล้อมรอบรวมกันเป็นเม็ดไต (renal corpuscle) ซึ่งเป็นหน่วยกรองพื้นฐานของไต อัตราที่เลือดถูกกรองผ่านโกลเมอรูลัสทั้งหมด และเป็นการวัดการทำงานของไตโดยรวม คือ อัตราการกรองของโกลเมอรูลัส (GFR)
หมวดหมู่:ไต
หมวดหมู่:ผู้เล่นสโมสรฟุตบอลไอแนคโคเบะเลโอเนสซา

นักฟุตบอลสังกัดไอแนคโคเบะเลโอเนสซา ทั้งในอดีตและปัจจุบัน
ไอแนคโคเบะเลโอเนสซา
บาดาลใจ

บาดาลใจ เป็นบทประพันธ์ของ กฤษณา อโศกสิน โดยถูกนำมาสร้างครั้งแรกในรูปแบบละครโทรทัศน์ ในปี พ.ศ. 2525 นำแสดงโดย นาท ภูวนัย และ ปวีณา ปิจเปี่ยมกิจ ออกอากาศทางสถานีวิทยุโทรทัศน์กองทัพบกช่อง 5 ต่อมาได้ถูกสร้างครั้งที่สองในปี พ.ศ. 2536 นำแสดงโดย ยุรนันท์ ภมรมนตรี และ ปัทมวรรณ เค้ามูลคดี และได้ถูกนำมาสร้างอีกครั้งในปี พ.ศ. 2551 นำแสดงโดย อธิชาติ ชุมนานนท์ และ ราศรี บาเล็นซิเอก้า ออกอากาศทางสถานีวิทยุโทรทัศน์ไทยทีวีสีช่อง 3 

**รายชื่อนักแสดง**

**เพลงประกอบละคร**

**พ.ศ. 2536**
 เพลง บาดาลใจ ขับร้องโดย ยุรนันท์ ภมรมนตรี , ปัทมวรรณ เค้ามูลคดี

**พ.ศ. 2551**
 เพลง โอ้ใจเอ๋ย ขับร้องโดย พิจิกา จิตตะปุตตะ หรือ (ลูกหว้า ดูบาดู)- เพลง เหงา ขับร้องโดย อรรถพล ประกอบของ

**อ้างอิง**

**แหล่งข้อมูลอื่น**
  เนื่อเรื่องย่อละคร บาดาลใจ จาก kapook.com-  ละครไตเติ้ล บาดาลใจ พ.ศ. 2536 จาก Youtube.com-  ละครเพลย์ลิสต์ บาดาลใจ พ.ศ. 2536 จาก Youtube.com-  ละครไตเติ้ล บาดาลใจ พ.ศ. 2551 จาก Youtube.com-  ละครบาดาลใจ พ.ศ. 2551 - BaDarn Jai ตอนที่ 1 จาก Youtube.com
หมวดหมู่:งานเขียนของกฤษณา อโศกสิน
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ที่กำกับโดย อดุลย์ ดุลยรัตน์
หมวดหมู่:ละครโทรทัศน์ที่กำกับโดย ผอูน จันทรศิริ
หมวดหมู่:ละครโทรทัศน์ไทยในปี พ.ศ. 2525
หมวดหมู่:ละครโทรทัศน์ไทยในปี พ.ศ. 2536
หมวดหมู่:ละครโทรทัศน์ไทยในปี พ.ศ. 2551
หมวดหมู่:ละครโทรทัศน์ไทยในคริสต์ทศวรรษ 1980
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2000
คิงดอม เซ็นเตอร์

คิงดอม เซ็นเตอร์ (Kingdom Centre, مركز المملكة) คือตึกระฟ้าสูง 41 ชั้นในกรุงรียาด ประเทศซาอุดีอาระเบีย ตอนที่สร้างเสร็จใน ค.ศ. 2002 อาคารนี้กลายเป็นตึกที่สูงที่สุดของประเทศซาอุดีอาระเบีย โดยแซงหอฟัยเศาะลียะฮ์ที่มีความสูง adj=off ตึกนี้ยังเป็นตึกที่สูงที่สุดอันดับ 5 ของประเทศตามlc=y และเป็นตึกที่สูงที่สุดอันดับ 3 ของโลกที่มีช่องว่างระหว่างอาคาร รองจากศูนย์การเงินโลกเซี่ยงไฮ้ ประเทศจีน และทุนเท็กซ์สกายทาวเวอร์ ไต้หวัน
ตึกนี้ได้รับการพัฒนาโดยเจ้าชายอัลวะลีด บิน เฏาะลาล และออกแบบโดยทีมของ Ellerbe Becket และ Omrania ที่คัดเลือกผลงานที่ผ่านการแข่งขันออกแบบ มีพื้นที่ 100,000 ตารางเมตรและมีศูนย์การค้าอัลมัมละกะฮ์ที่มีความจุ 57,000 ตารางเมตร, สำนักงาน, โรงแรมโฟร์ซีซันส์ รียาด, และอพาร์ทเม้นต์หรูหรา ที่ชั้นบนสุดมีสะพานลอยฟ้า (skybridge) ที่มีความยาว 65 เมตร ตัวอาคารด้านบนมีลักษณะเด่นที่ช่องว่างของอาคารเป็นเส้นโค้งวงกลมกลับหัวที่ค้ำยันสะพานลอยฟ้า

**ดูเพิ่ม**
 ตึกระฟ้า- รายชื่อตึกที่สูงที่สุดในโลก

**อ้างอิง**

**แหล่งข้อมูลอื่น**
  Omrania official website-  Kingdom Centre at Ellerbe Becket
หมวดหมู่:สิ่งก่อสร้างตั้งแต่ พ.ศ. 2545
หมวดหมู่:ตึกระฟ้าในซาอุดีอาระเบีย
หมวดหมู่:ประเทศซาอุดีอาระเบีย
หมวดหมู่:สิ่งก่อสร้างในรียาด
อาหรับเกมส์

อาหรับเกมส์ (الألعاب العربية) บางครั้งเรียกว่า แพนอาหรับเกมส์ เป็นการแข่งขันมหกรรมกีฬาหลากหลายชนิดระดับภูมิภาคที่จัดขึ้นระหว่างประเทศในกลุ่มโลกอาหรับ จัดขึ้นโดยคณะกรรมการโอลิมปิกแห่งสหภาพอาหรับ (Union of Arab National Olympic Committees; UANOC) การแข่งขันครั้งแรกจัดขึ้นในปี ค.ศ. 1953 ที่อะเล็กซานเดรีย, ประเทศอียิปต์ นับตั้งแต่นั้นมา การแข่งขันฃมีกำหนดจัดขึ้นทุก 4 ปี แต่ปัญหาทางการเมืองและปัญหาทางการเงินทำให้การแข่งขันครั้งนี้ไม่มั่นคง โดยผู้หญิงเข้าร่วมการแข่งขันครั้งแรกในปี ค.ศ. 1985

**รายชื่อการแข่งขัน**
 * สหสาธารณรัฐอาหรับ รวมกับอียิปต์และซีเรีย- ** สหสาธารณรัฐอาหรับ รวมกับอียิปต์เท่านั้น- ไม่ได้จัดขึ้นในปี ค.ศ. 2015 และ 2019- ในปี 2015 ยกเลิกefn|เดิมทีงานนี้มีกำหนดจัดขึ้นที่กรุงเบรุต ประเทศเลบานอน แต่ถูกยกเลิกเนื่องจากเหตุผลด้านความปลอดภัย จากนั้นจึงมีการย้ายไปจัดที่อากาดีร์หรือราบัต ประเทศโมร็อกโก แต่โมร็อกโกก็ปฏิเสธการเป็นเจ้าภาพในภายหลัง ส่งผลให้งานถูกเลื่อนออกไปเป็นปี ค.ศ. 2019 และสุดท้ายก็ถูกยกเลิกไป

**ชนิดกีฬา**

**สรุปเหรียญรางวัลตลอดกาล**
ด้านล่างนี้เป็นตารางเหรียญรางวัลของการแข่งขันอาหรับเกมส์ จนถึงการแข่งขันครั้งที่ 13 ในปี 2023- * สหสาธารณรัฐอาหรับ (ค.ศ. 1958–1971) ประกอบด้วย 2 ประเทศ คือ อียิปต์ และซีเรีย

**ดูเพิ่ม**
แอฟริกันเกมส์
*เอเชียนเกมส์

**หมายเหตุ**

**อ้างอิง**

**แหล่งข้อมูลอื่น**
 Athletics medalists- Arab Games 2007 website (archived 20 September 2008)- Arab Games 2011 official website (archived 28 January 2011)- Arab Games 2011 Exhibition and Timeline (archived 7 October 2011)

!
หมวดหมู่:คณะกรรมการโอลิมปิกแห่งสหภาพอาหรับ
หมวดหมู่:กีฬาในโลกอาหรับ
หมวดหมู่:การแข่งขันกีฬาหลายประเภท
หมวดหมู่:ตึกระฟ้าในซาอุดีอาระเบีย

ซาอุดีอาระเบีย
หมวดหมู่:ตึกระฟ้าในทวีปเอเชีย
หมวดหมู่:สิ่งก่อสร้างในประเทศซาอุดีอาระเบีย
วัดดาวเรือง (จังหวัดสระบุรี)

วัดดาวเรือง ตั้งอยู่เลขที่ 41 ถนนเทศบาล 5 ชุมชนดาวเรือง หมู่ที่ 3 ตำบลปากเพรียว อำเภอเมือง จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบริมแม่น้ำป่าสัก

**ประวัติ**
วัดดาวเรือง เดิมชื่อ “วัดดาวเสด็จ” ตั้งอยู่ตรงข้ามคนละฝั่งแม่น้ำป่าสักกับกรมทหารจังหวัดสระบุรี ต่อมา เมื่อ พ.ศ. 2370 ได้ย้ายเสนาสนะมาสร้างใหม่ ณ ที่ตั้งปัจจุบัน ซึ่งเป็นที่ราบริมแม่น้ำป่าสักในเขตของหมู่บ้านดาวเรือง จึงได้ตั้งชื่อใหม่ตามสถานที่ตั้ง ว่า “วัดดาวเรือง” โดยการนำของหลวงพ่อแหย่ง ซึ่งเป็นเจ้าอาวาสในสมัยนั้น (พ.ศ. 2370) และราษฎรหมู่บ้านดาวเรือง ได้ร่วมกันสร้างเสนาสนะเพื่อใช้เป็นที่พักสงฆ์
วัดดาวเรืองได้รับพระราชทานวิสุงคามสีมาเมื่อ พ.ศ. 2381 เขตวิสุงคามสีมากว้าง 15.65 เมตร ยาว 22.20 เมตร ต่อมาเสนาสนะและถาวรวัตถุได้ทรุดโทรมตามกาลเวลา จึงได้มีการบูรณะปฏิสังขรณ์ครั้งใหญ่ เมื่อ พ.ศ. 2526 โดยการนำของพระอธิการพร เตชธโร เจ้าอาวาสรูปปัจจุบัน พร้อมด้วยนายเจริญ ไชยเสน นายสวน ดาวกระจาย นายสุข ชาวพรหม และราษฎรหมู่บ้านดาวเรือง โดยมีนายเฉื่อย แก้วสถิตย์ เป็นผู้อุปถัมภ์.

**ศาสนสถาน**
  อุโบสถสร้างเมื่อ พ.ศ.- ขนาดกว้าง 7.25 เมตร ยาว 19 เมตร ได้รับพระราชทานวิสุงคามสีมา เมื่อ พ.ศ. 2381 เขตวิสุงคามสีมากว้าง 15.65 เมตร ยาว 22.20 เมตร บูรณะใหม่เมื่อพ.ศ. 2526- เจดีย์ทรงย่อเหลี่ยมไม้สิบสอง 1 องค์ สร้างในสมัยใดไม่ปรากฏ

**ศาสนวัตถุ**
 พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง 89 นิ้ว สูง 114 นิ้ว

**เสนาสนะ**
 หอสวดมนต์, กุฏิสงฆ์, กุฏิเจ้าอาวาสสร้างเมื่อ พ.ศ. 2528 กว้าง 9 เมตร ยาว 24 เมตร- ศาลาการเปรียญ สร้างเมื่อ พ.ศ. 2552 กว้าง 16 เมตร ยาว 25 เมตร- ศาลาธรรมสังเวช หลังที่ 1 สร้างเมื่อ พ.ศ. 2528 กว้าง 16 เมตร ยาว 24 เมตร- ศาลาธรรมสังเวช หลังที่ 2 สร้างเมื่อ พ.ศ. 2542 กว้าง 20 เมตร ยาว 12.20 เมตร- ศาลาธรรมสังเวช หลังที่ 3 สร้างเมื่อ พ.ศ. 2545 กว้าง 10 เมตร ยาว 16 เมตร- หอระฆัง - ฌาปนสถาน (ใช้น้ำมันระบบหัวฉีด) สร้างเมื่อ พ.ศ.- กว้าง 10 เมตร ยาว 15 เมตร- นอกจากนี้ ยังมี ศาลาหลวงพ่อพระสังกัจจายน ศาลาหลวงพ่อแหย่ง หลวงพ่อสมบูรณ์ ศาลาอเนกประสงค์ โรงเก็บพัสดุ โรงครัว ซุ้มประตูวัด และเรือยาวโบราณ อายุสี่ร้อยกว่าปี อีกหนึ่งลำ

**ลำดับเจ้าอาวาส**

**อ้างอิง**
ดาวเรือง
พระสิขีพุทธเจ้า

พระสิขีพุทธเจ้า เป็นพระพุทธเจ้าที่ตรัสรู้เมื่อ 31 กัปที่แล้ว นับเป็นพระองค์ที่ 20 ในพุทธวงศ์ของพระโคตมพุทธเจ้า

**พระประวัติ**
คัมภีร์มธุรัตถวิลาสินีระบุว่า หลังจากที่พระสิขีโพธิสัตว์จุติจากการเป็นท้าวสันดุสิตแล้ว ได้ทรงปฏิสนธิในครรภ์ของพระนางปภาวดี พระอัครมเหสีในพระเจ้าอรุณแห่งกรุงอรุณวดี ได้รับพระนามว่าเจ้าชายสิขี เมื่อเจริญพระชนม์ขึ้นได้เสกสมรสกับพระนางสัพพกามา มีพระโอรสด้วยกันพระองค์หนึ่งชื่อเจ้าชายอตุละ 
เมื่อพระชนมายุได้ 7,000 พรรษา ได้ทอดพระเนตรเห็นเทวทูต 4 จึงตัดสินพระทัยทรงช้างต้นออกผนวช ข้าราขบริพาร 137,000 คน ตามเสด็จออกบวชด้วย บำเพ็ญอยู่ 8 เดือนจึงตรัสรู้ แล้วออกประกาศพระศาสนา ทรงตั้งพระอภิภูและพระสัมภวะเป็นพระอัครสาวก พระเขมังกรเป็นพระพุทธอุปัฏฐาก พระสขิลาและพระปทุมาเป็นคู่พระอัครสาวิกา
พระสิขีพุทธเจ้า เสด็จดับขันธปรินิพพานที่วัดอัสสารามวิหาร กรุงสีลวตี สิริพระชนมายุได้ 70,000 พรรษา

**อ้างอิง**
หมวดหมู่:พระพุทธเจ้าในอดีต
เจี่ย จิ้งเหวิน

เจี่ย จิ้งเหวิน หรือ อลิซซา เจีย (p=Jiǎ Jìngwén; ชื่อภาษาอังกฤษ: Alyssa Chia, Chia Ching Wen, Jia Jing Wen) เป็นนักแสดงที่มีชื่อเสียงจากเรื่อง ดาบมังกรหยก ในบทเตี๋ยเมี่ยง และบทบูเช็คเทียน ในบูเช็คเทียน เธอได้ชื่อว่าเป็นราชินีวงการบันเทิงไต้หวัน เกิดเมื่อวันที่ 7 ตุลาคม พ.ศ. 2517 

**ผลงานด้านการแสดง**

**ภาพยนตร์**
 1998 True Feelings Crazy Love

**ละคร**
 2012 Sui Tang Ying Xiong แสดงเป็น Jia Lin Yun- 2012 Tai Ping Gong Zhu Mi Shi (Hunan TV)- 2010 Entangling Love in Shanghai (侬本多情)- 2010 Infernal Lover แสดงเป็น ลูกสาวของ Yuan Shi Kai (SETV, นักแสดงรับเชิญ)- 2007 Bei Shang Shi Chang Shou Ge แสดงเป็น Guan Liang Pei- 2005 The 100th Bride แสดงเป็น Yi Fan- 2004 Turn Left, Turn Right / A Chance of Sunshine- 2004 Qin Wang Li Shi Min แสดงเป็น Yan Zhi- 2004 Miracle Healer แสดงเป็น Ti Ying- 2003 You Jian Ju Hua Xiang แสดงเป็น Qian Qian (GTV)- 2003 บูเช็คเทียน จอมนางแดนมังกร (Lady Wu - The First Empress) แสดงเป็น Wu Mei Niang- 2003 Shuang Long Hui แสดงเป็น Qing Ting- 2002 ดาบมังกรหยก ตอน เตียบ่อกี้ กระบี่อิงฟ้า และดาบฆ่ามังกร (The Heavenly Sword and Dragon Sabre / Yi Tian Tu Long Ji) แสดงเป็น Zhao Min- 2002 Da Han Tian Zi แสดงเป็น Nian Nu Jiao- 2001 Super School แสดงเป็น Xu Kai Di- 2000 Fei Long Zai Tian- 1999 Legend of Dagger Li- 1999 The New Liang San Bo and Zhu Ying Tai 新梁山伯與祝英台- 1999 ฤทธิ์แค้นดาบกงจักร (Swordsman III)- 1998 The Legend of a Chinese Hero / Zhong Hua Er Nu- First Love (นักแสดงรับเชิญ)- 1994 Romance of Three Kingdoms (นักแสดงรับเชิญ)
ฯลฯ

**ชีวิตส่วนตัว**
เคยสมรสกับซุนจื้อห่าว แต่เลิกรากันในปี 2010 เพราะว่าฝ่ายชายไม่ยอมเปลี่ยนพฤติกรรมตัวเอง และยังมีคดีลักพาลูกสาวของเธอไปอีก 

**อ้างอิง**

**แหล่งข้อมูลอื่น**
  ประวัติของเจียจิ้งเหวิน-  ข่าวเจียจิ้งเหวิน
หมวดหมู่:นักแสดงหญิงชาวไต้หวัน
หมวดหมู่:บุคคลจากไทเป
เคียงนัมฮานอยแลนด์มาร์กทาวเวอร์

เคียงนัมฮานอยแลนด์มาร์กทาวเวอร์ (Keangnam Hanoi Landmark Tower หรือ Keangnam Landmark 72) คือตึกระฟ้าแห่งหนึ่งบนถนน Pham Hung เขต  Từ Liêm  ฮานอย ประเทศเวียดนาม อาคารถูกจองสำหรับบริษัทขนาดใหญ่หลายแห่ง เพื่อที่จะก่อตั้งสำนักงานใหญ่ ได้แก่ บริษัทเคพีเอ็มจี, สแตนดาร์ดชาร์เตอร์ด, ไพรซ์วอเทอร์เฮาส์คูเปอส์, แอลจี อีเลคทรอนิคส์, และอื่นๆ ตัวอาคารประกอบด้วยอาคารสำนักงาน 72 ชั้น 1 หลัง ด้วยความสูง 350 เมตร และอาคารที่พักอาศัย 48 ชั้น 2 หลัง 
อาคารตั้งอยู่บนพื้นที่ 46,054 ตารางเมตร และมีพื้นที่ในแต่ละชั้นทั้งหมด 609,673 ตารางเมตร ซึ่งเป็นอาคารเดี่ยวที่มีพื้นที่ต่อชั้นใหญ่ที่สุดเป็นอันดับที่ 5 ของโลก นักลงทุน ผู้บริหาร และผู้ดำเนินการอาคารแห่งนี้คือ บริษัทที่มีฐานอยู่ในเกาหลีใต้นามว่า "เคียงนัม เอ็นเตอร์ไพรส์ จำกัด" งบลงทุนสำหรับอาคารนี้อยู่ที่ประมาณ 1.05 พันล้านดอลล่าร์สหรัฐ ซึ่งเป็นตึกที่สูงที่สุดอันดับที่ 37 ของโลก และสูงที่สุดในคาบสมุทรอินโดจีน ตึกที่สูงอันดับ 2 ของเวียดนามคือ ไบเทกซ์โกไฟแนนเชียลทาวเวอร์ ในนครโฮจิมินห์

**ดูเพิ่ม**
 ตึกระฟ้า- รายชื่อตึกที่สูงที่สุดในโลก

**อ้างอิง**

**สมุดภาพ**
หมวดหมู่:สิ่งก่อสร้างตั้งแต่ พ.ศ. 2554
หมวดหมู่:ตึกระฟ้าในประเทศเวียดนาม
หมวดหมู่:สิ่งก่อสร้างในฮานอย
พระเวสสภูพุทธเจ้า

พระเวสสภูพุทธเจ้า เป็นพระพุทธเจ้าที่ตรัสรู้เมื่อ 31 กัปที่แล้ว นับเป็นพระองค์ที่ 21 ในพุทธวงศ์ของพระโคตมพุทธเจ้า

**พระประวัติ**
คัมภีร์มธุรัตถวิลาสินีระบุว่า หลังจากที่พระเวสสภูโพธิสัตว์จุติจากการเป็นท้าวสันดุสิตแล้ว ได้ทรงปฏิสนธิในครรภ์ของพระนางยสวดี พระอัครมเหสีในพระเจ้าสุปปตีตะแห่งกรุงอโนมะ ได้รับพระนามว่าเจ้าชายเวสสภู เมื่อเจริญพระชนม์ขึ้นได้เสกสมรสกับพระนางสุจิตตา มีพระโอรสด้วยกันพระองค์หนึ่งชื่อเจ้าชายสุปปพุทธะ 
เมื่อพระชนมายุได้ 6,000 พรรษา ได้ทอดพระเนตรเห็นเทวทูต 4 จึงตัดสินพระทัยทรงพระวอทองออกผนวช พร้อมด้วยข้าราขบริพาร 70,000 คน ตามเสด็จออกบวชด้วย บำเพ็ญอยู่ 6 เดือนจึงตรัสรู้ แล้วออกประกาศพระศาสนา ทรงตั้งพระโสณะและพระอุตตระเป็นพระอัครสาวก พระอุปสันตะเป็นพระพุทธอุปัฏฐาก พระรามาและพระสมาลาเป็นคู่พระอัครสาวิกา
พระเวสสภูพุทธเจ้า เสด็จดับขันธปรินิพพานที่เขมมิคทายวัน กรุงอุสภวดี สิริพระชนมายุได้ 60,000 พรรษา

**อ้างอิง**
หมวดหมู่:พระพุทธเจ้าในอดีต
สโมสรฟุตบอลลินเชอปิง

สโมสรฟุตบอลลินเชอปิง (Linköping FC) เป็นสโมสรฟุตบอลจากลินเชอปิง ประเทศสวีเดน สโมสรแห่งนี้ได้รับการก่อตั้งขึ้นใน ค.ศ. 2003 เมื่อสโมสรฟุตบอลหญิงเชนตีแดเอฟเอฟได้ตัดสินใจรวมกับสโมสรฮอกกี้น้ำแข็งระดับพรีเมียร์ดิวิชันที่ชื่อสโมสรฮอกกี้ลินเชอปิง ภายใต้ชื่อใหม่ว่าสโมสรฟุตบอลลินเชอปิง โดยมีเป้าหมายของสโมสรคือการสร้างทีมฟุตบอลหญิงในลินเชอปิงและผลักดันให้กลายเป็นหนึ่งในสี่ทีมระดับแถวหน้า ที่ซึ่งต่อมาได้รับการจัดให้เป็นทีมฟุตบอลหญิงชั้นนำของโลก

**ประวัติ**
ในปี ค.ศ. 2004 สโมสรฟุตบอลลินเชอปิงจบการแข่งขันปีแรกของทีมในระดับพรีเมียร์ดิวิชันหญิง (ดามาลสเวนสแกน) โดยได้อยู่ในอันดับหก จากนั้น ในสองฤดูกาลต่อมา สโมสรแห่งนี้สามารถบรรลุเป้าหมายด้วยการทีมระดับท็อปโฟร์ในลีกโดยได้อันดับสี่ในปี ค.ศ. 2005 และอันดับสามในใน ค.ศ. 2006 ทีมนี้ยังชนะการแข่งขันสเวนสกาคุปเปน ("ถ้วยสวีเดน") เป็นครั้งแรกในปี ค.ศ. 2006 โดยเป็นฝ่ายชนะทีมอือเมียว อีโคว์ 3 ต่อ 2 ประตูในรอบสุดท้าย จากนั้นใน ค.ศ. 2007 ทีมลินเชอปิงได้อยู่อันดับหกเมื่อจบการแข่งขัน ที่ซึ่งเป็นความล้มเหลวสำหรับสโมสร และใน ค.ศ. 2008 ทีมนี้ได้เป็นทีมนำในการแข่งขันอีกครั้งโดยเป็นฝ่ายตามหลังทีมยักษ์ใหญ่อย่างอือเมียว อีโคว์ ซึ่งได้รับการปลอบใจเมื่อทีมนี้ได้ชนะการแข่งสเวนสกาคุปเปนในฤดูกาลเดียวกัน จากการเป็นฝ่ายชนะทีมอือเมียวที่ 1 ประตูต่อ 0 ในรอบชิงชนะเลิศ
ตั้งแต่ปี ค.ศ. 2004 ถึง 2007 สโมสรฟุตบอลลินเชอปิงได้เพิ่มผลประกอบการประจำปี จาก 2,4 ล้านโครนาสวีเดนไปเป็น 5,0 ล้านโครนาสวีเดน ในขณะเดียวกัน การเข้าร่วมงานกับทีมได้ลดลงจาก 1,609 คนในฤดูกาล 2004 ไปเป็น 997 ในฤดูกาล 2006 ในปี ค.ศ. 2007 ฟรีดา เออร์สไบก์ ได้ออกจากทีมหลังจากทำหน้าที่เป็นเวลาสองปี ต่อมา เยสสิกา ลันด์สตอร์ม ได้เซ็นสัญญาร่วมกับทีมหลังจากได้รับการเปิดตัวสำหรับทีมชาติ ในเดือนกุมภาพันธ์ ได้มีการเซ็นสัญญากับนักฟุตบอลหญิงชาวบราซิล ทั้งคริสเตียนี และดานีเอลลา
ในวันที่ 25 มกราคม ค.ศ. 2014 ทีมนี้ซึ่งมีนักกีฬาฟุตบอลหญิงทีมชาติสวีเดนร่วมอยู่ด้วย ได้มีโอกาสเข้าแข่งขันนัดพิเศษกับฟุตบอลหญิงทีมชาติไทย (ในนามแอร์ฟอร์ซ 11) ที่สนามกีฬากองทัพอากาศ (ธูปะเตมีย์) โดยในการแข่งขันครั้งดังกล่าว ทีมชาติไทยเป็นฝ่ายแพ้ที่ 0 ประตูต่อ 3  จากนั้นในวันที่ 26 มกราคม สโมสรฟุตบอลแอร์ฟอร์ซ เอวิเอ ยังได้มีการจัดกิจกรรมคลินิกสอนฟุตบอลระดับเยาวชนโดยสโมสรฟุตบอลลินเชอปิงด้วยเช่นกัน

**ทีมปัจจุบัน**
ณ วันที่ 30 สิงหาคม ค.ศ. 2013

**บุคลากร**
 » มาร์ติน โคเกรน - หัวหน้าผู้ฝึกสอน- » เลฟ อีริคซอน - ผู้ฝึกสอนผู้รักษาประตู- » ปิยาร์ ซอเดอร์ฟยอร์ด - ผู้ฝึกสอนฟิตเนส- » ยูอาคิม คาร์ลชอน - ผู้จัดการชุดอุปกรณ์- » มารียา ลินด์สตอร์ม - ผู้สร้างทีม- » มารี รีดิง-เอเดียเรอ - ผู้ฝึกสอนทางเทคนิค- » โทร์สเตน เคียปูล - แพทย์ประจำทีม- » เลนนาร์ด พาลเมอโฟช์ - กายภาพบำบัด- » โรลฟ์ "ลูแบน" กุสตาฟซอน - ที่ปรึกษา

**ความสำเร็จ**
 ดามาลสเวนสแกน
** ผู้ชนะ (1 สมัย): ค.ศ. 2009- สเวนสกาคุปเปน:
** ผู้ชนะ (5 สมัย): ค.ศ. 2006, 2008, 2009, 2014, 2015

**อ้างอิง**

**เชิงอรรถ**

**แหล่งข้อมูลอื่น**
  ฟุตบอลนัดกระชับมิตรระหว่างทีมฟุตบอลหญิงจากลินเชอปิง สวีเดน กับ ทีมฟุตบอลหญิง ทีมชาติไทย-  Linköping FC - Official website - สโมสรฟุตบอลลินเชอปิง
หมวดหมู่:สโมสรฟุตบอลหญิงในประเทศสวีเดน
หมวดหมู่:สโมสรกีฬาที่ก่อตั้งในปี พ.ศ. 2546
แม่แบบ:Certification Table Top/doc

== พารามิเตอร์เฉพาะ**
 caption: เพิ่มคำบรรยายลงในตาราง

**หมวดหมู่ติดตาม**
 หน้าที่ใช้ Certification Table Top ที่มีพารามิเตอร์ที่ไม่รู้จัก
สกุลหวายกุ้งน้ำพราย

สกุลหวายกุ้งน้ำพราย หรือPlectocomiopsis เป็นสกุลของพืชในวงศ์ปาล์มที่แยกต้นตัวผู้และต้นตัวเมีย พบในไทย มาเลเซีย เกาะบอร์เนียวและเกาะสุมาตรา  จัดเป็นหวายชนิดปีนป่าย ใกล้เคียงกับหวายในสกุล Myrialepis  ชื่อของสกุลนี้มาจากภาษากรีก หมายถึงคล้ายกับ Plectocomia" ซึ่งเป็นอีกสกุลหนึ่งที่มีความคล้ายคลึงกัน

**อ้างอิง**


**แหล่งข้อมูลอื่น**
 Plectocomiopsis on NPGS/GRIN date=2011-06-05 - GBIF portal- Fairchild Guide to Palms: Plectocomiopsis date=2011-09-30 - Naturekind.org images date=2016-03-03 - url-status=dead  
หมวดหมู่:สกุลหวายกุ้งน้ำพราย
ฝากไว้..ในกายเธอ

ฝากไว้..ในกายเธอ (The Swimmers) เป็นภาพยนตร์ไทยแนวดราม่าสยองขวัญเหนือธรรมชาติ ที่ออกฉายในปี พ.ศ. 2557 กำกับโดย โสภณ ศักดาพิศิษฏ์ นำแสดงโดย จุฑาวุฒิ ภัทรกำพล ธนภพ ลีรัตนขจร และ สุภัสสรา ธนชาต โดยมีกำหนดเข้าฉายในระบบเสียงรอบทิศทาง ดอลบี แอทมอส (Dolby Atmos) ซึ่งนับว่าเป็นภาพยนตร์ไทยเรื่องที่ 2 ที่มีการจัดทำเสียงในระบบนี้ และเป็นภาพยนตร์เรื่องแรกของ จีทีเอช ที่มีการจัดทำเสียงในระบบนี้ ภาพยนตร์ทำรายได้ 66.9 ล้านบาท

**เรื่องย่อ**
เพิร์ท (จุฑาวุฒิ ภัทรกำพล)และแทน (ธนภพ ลีรัตนขจร)ต่างก็เป็นทั้งเพื่อนรักและศัตรูคนสำคัญกั­นมาโดยตลอด ทั้งคู่เป็นนักกีฬาว่ายน้ำของจังหวัดที่พย­ายามแข่งกันเพื่อแย่งชิงโควต้าเข้ามหาวิทย­าลัย แต่แม้ว่าเพิร์ทจะพยายามฝึกฝนตัวเองมากแค่­ไหน เขาก็ไม่สามารถเอาชนะพรสวรรค์ของแทนได้ หนำซ้ำเพิร์ทยังแอบไปตกหลุมรักไอซ์ (สุภัสสรา ธนชาต)แฟนสาวของแทนซึ่งเธอก็มีใจให้เขาเช่นกัน
แต่แล้วไอซ์กลับฆ่าตัวตายอย่างปริศนาภายใน­สระว่ายน้ำซึ่งเป็นที่ซ้อมของนักกีฬาจังหว­ัด แทนเสียใจมากจนหายหน้าไปจากการฝึกซ้อม เพิร์ทจึงกลับมาเป็นตัวเต็งในการคว้าโควต้­าเข้ามหาวิทยาลัย ทว่าตลอดเวลาที่เพิร์ทซ้อมว่ายน้ำคนเดียวก­ลางดึก นับวันเขายิ่งกลับรู้สึกราวกับมีใครมาว่าย­อยู่ด้วยข้างๆหรือแม้แต่สายตาที่คอยจ้องมอ­งเขาในเงามืด แม้ว่าทั้งสระจะมีเพียงเขาคนเดียวก็ตาม
กระทั่งวันหนึ่งแทนกลับมาที่สระ แล้วเล่าให้เพิร์ทฟังถึงสาเหตุที่ไอซ์ฆ่าต­ัวตายว่าเป็นเพราะเธอท้อง แทนบอกเพิร์ทว่าเขาจะแก้แค้นให้ไอซ์ เขาจะต้องรู้ตัวคนที่ทำให้ไอซ์ฆ่าตัวตายให­้ได้ไม่ว่าด้วยวิธีใดก็ตาม
เพิร์ทจะทำอย่างไรกับสิ่งที่เขาต้องเผชิญ ความผิดที่เขาได้ฝากไว้กับทั้งแทนและไอซ์ก­ำลังจะถูกเปิดเผยออกมาอย่างช้าๆและทรมาน

**นักแสดง**
 จุฑาวุฒิ ภัทรกำพล รับบท พัฒนะ (เพิร์ท)- ธนภพ ลีรัตนขจร รับบท แทนไท (แทน)- สุภัสสรา ธนชาต รับบท อินทิรา (ไอซ์)- วิโอเลต วอเทียร์ รับบท มิ้นท์- นุสบา ปุณณกันต์ รับบท อ้อ (แม่ของเพิร์ท)- ศุภกิจ ตังทัตสวัสดิ์ รับบท โค้ชเสรี- สุปรีย์ฎา คำนวณศิลป์ รับบท อร (แม่ของไอซ์)

**เพลงประกอบภาพยนตร์**
 "ฝากไว้" – วิโอเลต วอเทียร์ (ต้นฉบับของ ธงไชย แมคอินไตย์)- "ฝากไว้" – ธงไชย แมคอินไตย์  (ท้ายเรื่อง)

**อ้างอิง**

**แหล่งข้อมูลอื่น**
 7269
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์โดยจีทีเอช
หมวดหมู่:ภาพยนตร์สยองขวัญ
สกุลสาคู

สกุลสาคู หรือ Metroxylon เป็นสกุลของปาล์มที่ดอกแยกเพศแต่ไม่แยกต้น มีสมาชิก 7 สปีชีส์ เป็นพืชพื้นเมืองในซามัวตะวันตก นิวกินี หมู่เกาะโซโลมอน หมู่เกาะโมลุกกะ และฟิจิ มีการนำมาปลูกในไทยและมาเลเซีย  ชื่อสกลุมาจากภาษากรีกสองคำคือmetra - "ครรภ์" หรือแก่น และ xylon - "ไม้" ซึ่งหมายถึงมีแก่นหรือพิธขนาดใหญ่
ประกอบด้วยสปีชีส์ต่อไปนี้ 
*Metroxylon amicarum (H.Wendl.) Hook.f.
*Metroxylon paulcoxii McClatchey
*Metroxylon sagu Rottb. –ปาล์มสาคู
*Metroxylon salomonense (Warb.) Becc. – ปาล์มซาโลมอน
*Metroxylon upoluense Becc.
*Metroxylon vitiense (H.Wendl.) Hook.f. – ปาล์มสาคูฟิจิ
*Metroxylon warburgii (Heimerl) Becc.

**อ้างอิง**
หมวดหมู่:สกุลสาคู
เลื่อมพรายลายรัก

เลื่อมพรายลายรัก เป็นบทประพันธ์ของ ดวงตะวัน โดยถูกนำมาสร้างเป็นละครโทรทัศน์ครั้งแรกทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท บรอดคาซท์ ไทย เทเลวิชั่น จำกัด บทโทรทัศน์ Sanctuary กำกับการแสดงโดย ชนินทร ประเสริฐประศาสน์ นำแสดงโดย วิทยา วสุไกรไพศาล, ศรีริต้า เจนเซ่น, ชไมพร จตุรภุช, ดารัณ บุญยศักดิ์, ศรัณยู ประชากริช, พริมรตา เดชอุดม, ดิลก ทองวัฒนา, วรวุฒิ นิยมทรัพย์ และนักแสดงมากฝีมืออีกมากมาย

**นักแสดงนำ**

**เพลงประกอบละคร**
 เพลง เส้นขนานที่รักกัน (เพลงเปิด) - ขับร้องโดย แหนม รณเดช วงศาโรจน์- เพลง แค่มีเธอข้างกาย (เพลงปิด) - ขับร้องโดย แอร์ กนิษฐิกา รัตนาวงศ์ไชยา- เพลง รักเธอทั้งหมดของหัวใจ - ขับร้องโดย จ๊ะจ๋า พริมรตา เดชอุดม

**อ้างอิง**

**แหล่งข้อมูลอื่น**
  เรื่องย่อละคร เลื่อมพรายลายรัก : กระปุก

**ลำดับรายการโทรทัศน์**
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์โดยบรอดคาซท์ ไทย เทเลวิชั่น
สวย เริ่ด เชิด โสด

สวย เริ่ด เชิด โสด เป็นบทประพันธ์ของ โสภี พรรณราย ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3

**นักแสดงนำ**

**เพลงประกอบละคร**
# เพลง สวย เริ่ด เชิด...ยอม (เพลงเปิด) - ขับร้องโดย พริม​ พริมา​ พันธุ์​เจริญ​
# เพลง ตรงนี้...ที่หัวใจ (Loveless Romeo) (เพลงปิด) - ขับร้องโดย รัฐภูมิ โตคงทรัพย์

**อ้างอิง**

**แหล่งข้อมูลอื่น**
  เรื่องย่อละคร สวย เริ่ด เชิด โสด : กระปุก
หมวดหมู่:งานเขียนของโสภี พรรณราย
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ที่กำกับโดย ภวัต พนังคศิริ
สาคูฟีจี

สาคูฟีจี  (Metroxylon vitiense, vitiense หมายถึงมีต้นกำเนิดในฟีจี) เป็นปาล์มชนิดหนึ่งที่เป็นพืชพื้นเมืองในเกาะวีตีเลวู โอวาลู และวานัวเลวู ในฟีจี มีการยืนยันว่าพบสาคูฟีจีในวานัวเลวูเพียงครั้งเดียวและพบนอกซาวูซาวู   IUCN ได้กล่าวถึงสาคูฟีจีในเดือนกุมภาพันธ์ พ.ศ. 2556 ว่ายังเป็นพืชที่ไม่ได้รับการคุ้มครอง
Metroxylon vitiense เคยถูกจัดอยู่ในสกุล Coelococcus and Sagusเช่นเดียวกับพืชชนิดอื่นในสกุล Metroxylon M. vitiense เคยใช้ชื่อวิทยาศาสตร์ว่า Coelococcus vitiensis (H. Wendl. ex Seem.) และ Sagus vitiensis (H. Wendl. ex Seem.) ซึ่งไม่นิยมใช้แล้วในปัจจุบัน ในฟีจีเรียกพืชชนิดนี้ว่า: soga, sogo,  seko, และ niu soria.
ผลสาคูฟีจี

**การใช้ประโยชน์**
ชาวฟีจีใช้ใบมุงหลังคา และนำแป้งในลำต้นมารับประทานการใช้ประโยชน์อย่างไม่ยั่งยืนโดยไม่มีการปลูกทดแทน ทำให้สาคูฟีจีลดจำนวนลง

**อ้างอิง**

**แหล่งข้อมูลอื่น**
 Kew Royal Botanic Gardens, World Checklist of Selected Plant Families: entry for  Metroxylon vitiense.- Kew Royal Botanic Gardens, Herbarium catalogue: entry for  Metroxylon vitiense.
หมวดหมู่:สกุลสาคู
หมวดหมู่:พืชที่รับประทานได้
หมวดหมู่:พืชที่ใช้ทำของใช้
หวายขี้เป็ด

หวายขี้เป็ด (Daemonorops didymophylla) เป็นหวายกอขนาดปานกลาง เกล็ดบนเปลือกผลมีเรซินสีแดง ชาวซีไมในคาบสมุทรมลายู สกัดเรซินจากผลไปใช้เป็นสมุนไพร ในซาราวักนำผลไปรับประทาน พบในบอร์เนียว สุมาตรา คาบสมุทรมลายู และตอนใต้ของไทย

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 122
หมวดหมู่:วงศ์ย่อยหวาย
หมวดหมู่:สมุนไพร
หมวดหมู่:ผลไม้
หวายจาก

หวายจาก  Daemonorops grandis เป็นหวายกอขนาดใหญ่ ลำต้นปีนป่ายไปได้สูงถึง 20 เมตร กระจายพันธุ์ในแถบสุมาตรา สิงคโปร์ คาบสมุทรมลายู และไทย ใบใช้มุงหลังคา ก้านใบใช้ทำเบ็ดตกปลา ชนพื้นเมืองในคาบสมุทรมลายูใช้เปลือกนอกของก้านใบสานตะกร้าและกระด้ง 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 123
หมวดหมู่:วงศ์ย่อยหวาย
หมวดหมู่:พืชที่ใช้ทำของใช้
แม่แบบ:BillboardID/doc

Billboard magazine indexes the artists on their website by a number called the artist ID. Each individual artist has a single identification number through which all chart history can be tracked form inside and outside the website. This template is used to support singlechart, albumchart, and BillboardURLbyName.
Internally, it uses forty subtemplates, split by the first character of the artist's name. This prevents the system from needing to load the entire translation table every time the system.
The following template compiles the artists and their respective IDs, and provides the ID when called with a supported artist's name. It is a reasonably complete list (as of 11 February 2012 it includes over 30,000 artists) and anyone can help adding or asking missing IDs to it.

**Usage**
Copy and paste one of the following onto the Singlechart or Albumchart templates when calling a Billboard chart, replacing Artistname with the artist whom chart history you are consulting:
:Alternately, it can also be written:
:

**Example**
The template might be used the following way: On the Singlechart or Albumchart, when calling Billboard charts, do the next:
*Usually, those templates might be called as this:
*619936
*619936
*Instead, using this template, it might be called as this:
:
*As an example (using the template):

**What if it doesn't work?**
The usual problem is going to be that you didn't match the artist name on Billboard. Billboard is picky! "Selena Gomez & the Scene" is not the same as "Selena Gomez and the Scene". "Ana Belén" and "Ana Belen" are not the same. So, double check your name.
If that doesn't help, the problem probably lies in BillboardID. Fixing it is simple:
#Go find your artist's list of charts on Billboard.
#Look at the URL. Again, looking at chart=Hot 100 you will see that big number:. That's the magic number we need.
#Edit the appropriate child of BillboardID. For Shakira, that's BillboardID/S, because "Shakira" begins with an "S".
#Insert the line. Again, using Shakira as an example, it's
#:|shakira =  
#:Pay attention to the case. It has to be lower case inside the template.
#Now try again. Please doublecheck a few artists' articles that begin with the same letter and make sure you didn't break them. You can easily break hundreds of articles by inserting an error in the BillboardID templates, so be careful.
If you can't figure it out, drop a note at Template talk:BillboardID, and someone will come help.

**Maintenance categories**
To help maintain music articles, this template will automatically categorize articles that call it based on the parameters used in the reference.

**BillboardID category**
contains all articles that make use of the template.

**See also**
singlechart
*albumchart
แม่แบบ:Cite certification/doc

==Usage**
This template creates a cite web citation for certification data from different regions. The citation created is as accurate as possible using the parameters given.

**Fields**
 artist – performing artist or group- title – title of work- type – album/single/video- award – Gold/Platinum/Diamond etc.- number – number of awards given- certyear – year in which certification was awarded, used for linking in some cases- certmonth – month in which certification was awarded, used for linking in some cases- id – documented where relevant- recent – documented where relevant- domestic – documented where relevant- accessdate – date in which the data was accessed- date – certification date

**Usage examples**
 To list all Linkin Park titles winning certification in Germany:
Produces- To list certifications in the United States for Coldplay's A Rush of Blood to the Head (also using accessdate):
Produces- To list Australian certifications for U2's album Achtung Baby, note that although the album was released in 1991 the last certification (to date) was in 1998:
Produces

**ประเทศที่รองรับ**

**หมวดหมู่ติดตาม**
 Cite certification used with missing parameters
แม่แบบ:Cite AV media notes/doc

When citing the contents of the media, commentary, featurettes, etc, use Cite AV media.

**Usage**

 
 
title
 
last
last
last
last2
last2
last or editor (or aliases)
 
 
 
 
 
 
 
 
 
publisher
 
 
 
 
 
 Title of the notes; not necessarily the same as the title of the media
 Title of Wikipedia article about the media
 Author(s) of the notes
 
 
 
 
 
 Artist, producers, etc.
 
 
 
 Titled chapter or section of the notes
 
 
 
 Liner notes, booklet, etc.; defaults to Media notes
 
 Publisher's identifier
 
 
 
 

**Examples**

**General**

**Basic**

**With author**

**With chapter**

**With multiple authors**

**Parameters**

**Syntax**

**Deprecated**

**Description**

**Authors**

**Title**
titlelink : The name of a related Wikipedia article, if one exists; do not wikilink.
*albumlink (deprecated): The name of the Wikipedia article about the album, if one exists; do not wikilink. Use titlelink.

**Date**

**Publisher**

**Edition, series, volume**

**In-source locations**

**URL**

**Anchor**

**Identifiers**
Alises: publisherid (deprecated)

**Quote**

**Editors**

**Laysummary**

**Display options**
หมวดหมู่:แม่แบบดนตรี
เอเชียนเกมส์เยาวชน 2013

เอเชียนเกมส์เยาวชน 2013 (2013 Asian Youth Games) เป็นการแข่งขัน เอเชียนเกมส์เยาวชน ครั้งที่ 2 จัดขึ้นที่หนานจิง ประเทศจีน ระหว่างวันที่ 16 สิงหาคม - 24 สิงหาคม พ.ศ. 2556 โดยมีประเทศเข้าร่วม 45 ประเทศ และมีกีฬาแข่งขันทั้งหมด 16 ชนิด

**สัญลักษณ์นำโชค**
ตุ๊กตาสัญลักษณ์คือสัตว์ดึกดำบรรพ์สายพันธุ์อีโอซีเมียส ชื่อ หยวน หยวน

**ประเทศเข้าร่วมการแข่งขัน**
 เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 (เจ้าภาพ)- เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 #tag:ref|Chinese Taipei is the official International Olympic Committee designation for the Republic of China- เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 - เอเชียนเกมส์เยาวชน 2013 

**การแข่งขัน**

**ชนิดกีฬา**
กีฬาที่ใช้ในการแข่งขันกีฬาเอเชียนเกมส์เยาวชน 2013 มี 16 ชนิด

**ตารางการแข่งขัน**

**ตารางสรุปเหรียญรางวัล**

**ดูเพิ่ม**
 โอลิมปิกเยาวชนฤดูร้อน 2014

**อ้างอิง**
2013
หมวดหมู่:ประเทศจีนในปี พ.ศ. 2556
หมวดหมู่:การแข่งขันกีฬาเอเชียในปี พ.ศ. 2556
หมวดหมู่:กีฬาในหนานจิง
หมวดหมู่:การแข่งขันกีฬาระดับนานาชาติที่ประเทศจีนเป็นเจ้าภาพ
หมวดหมู่:มหกรรมกีฬาในปี พ.ศ. 2556
หมวดหมู่:มหกรรมกีฬาในประเทศจีน
หมวดหมู่:การแข่งขันกีฬาเยาวชนในประเทศจีน
สนามกีฬาออสเตรเลีย

สนามกีฬาออสเตรเลีย (Stadium Australia) หรือชื่อเดิม สนามกีฬาเทสตรา  ตั้งอยู่ที่ ซิดนีย์ ออสเตรเลีย เป็นสนามกีฬาหลักในการแข่งขันโอลิมปิกฤดูร้อน 2000 ที่ซิดนีย์ ระหว่างวันที่ 15 กันยายน ถึง 1 ตุลาคม พ.ศ. 2543 ปัจจุบันเป็นสนามเหย้าของทีมรักบี้นิวเซาท์เวลส์

**อ้างอิง**
หมวดหมู่:สนามฟุตบอลในประเทศออสเตรเลีย
หมวดหมู่:สนามกีฬาในประเทศออสเตรเลีย
ออสเตรเลีย
หมวดหมู่:สิ่งก่อสร้างในซิดนีย์
หมวดหมู่:สนามกีฬาฟุตบอลโลกหญิง 2023
ปืนของเชคอฟ

ปืนของเชคอฟ (Chekhov's gun, Чеховское ружьё) คือทฤษฎีการละครหนึ่งที่กล่าวว่า ทุกองค์ประกอบในเรื่องเล่าจะถูกกล่าวถึงเฉพาะเมื่อจำเป็น ไม่สามารถทดแทนได้ และสิ่งอื่น ๆ ที่ไม่จำเป็นต้องถูกกำจัดออกไป
__NOTOC__
คำกล่าวอื่น ๆ เกี่ยวกับทฤษฎี เช่น- "เราต้องไม่วางปืนไรเฟิลพร้อมกระสุนบนเวที ถ้าจะไม่มีการลั่นไกขึ้น ถือได้ว่าเป็นความผิดของเราในการไม่รักษาสัญญา" เชคอฟ, จดหมายถึงอะเลคซันดร์ เซเมโนวิช ลาซาเรฟ (นามแฝงของ เอ.เอส. กรูซินสกี) วันที่ 1 พฤศจิกายน พ.ศ. 2432 ในที่นี้ "ปืน" หมายถึงบทพูดเดี่ยวที่เชคอฟมองว่าฟุ่มเฟือยและไม่สัมพันธ์กับส่วนที่เหลือของละคร- "ถ้าในองก์แรกมีปืนพกแขวนอยู่บนผนัง องก์ต่อมาต้องมีการลั่นไก ไม่อย่างนั้นก็ไม่ต้องแขวนมันไว้แต่แรก" จากบทความของเกอร์เลียน Reminiscences of A. P. Chekhov ใน Teatr i iskusstvo พ.ศ. 2447 (ฉบับที่ 28, 11 กรกฎาคม, หน้า 521)Ernest. J. Simmons says that Chekhov repeated the point later (which may account for the variations). Ernest J. Simmons, Chekhov: A Biography, Chicago: University of Chicago Press, 1962, 0-226-75805-2, p. 190

**อ้างอิง**
หมวดหมู่:สำนวนจำเจ
หมวดหมู่:กลวิธีเรื่องเล่า
หมวดหมู่:กลวิธีประพันธ์
หมวดหมู่:อันตอน เชคอฟ
คารินะ มารูยามะ

คารินะ มารูยามะ (Maruyama Karina; 26 มีนาคม ค.ศ. 1983 – ) เป็นนักฟุตบอลหญิงจากกรุงโตเกียว ในการแข่งขันฟุตบอลโลกหญิง 2011 ที่ประเทศเยอรมนี มารูยามะสามารถทำได้หนึ่งประตูเท่านั้นในการแข่งขันดังกล่าว โดยเป็นฝ่ายทำประตูชนะทีมเจ้าภาพและพาทีมชาติญี่ปุ่นเข้าสู่รอบรองชนะเลิศได้เป็นครั้งแรกในประวัติศาสตร์
นอกจากนี้ มารูยามะยังทำหน้าที่ให้แก่ทีมชาติญี่ปุ่น ทั้งในการแข่งขันโอลิมปิกฤดูร้อน 2004 และโอลิมปิกฤดูร้อน 2008

**การทำประตูในระดับนานาชาติ**

**เกียรติประวัติ**
 ฟุตบอลโลกหญิง
 ชนะเลิศ (1 สมัย): ค.ศ. 2011- ฟุตบอลชิงแชมป์เอเชียตะวันออก
 ชนะเลิศ (1 สมัย): ค.ศ. 2008

**อ้างอิง**

**แหล่งข้อมูลอื่น**
  丸山桂里奈 オフィシャルブログ 「マルカリトーレ」 Powered by Ameba （2007年4月26日 - ）-  スペランツァFC大阪高槻公式プロフィール date=2012-07-19 -  ホリプロオフィシャルサイト｜丸山桂里奈 date=2012-08-14 - marukarichan11-  Karina Maruyama date=2011-07-12  FIFA
หมวดหมู่:นักฟุตบอลหญิงทีมชาติญี่ปุ่น
หมวดหมู่:นักฟุตบอลหญิงชาวญี่ปุ่น
หมวดหมู่:กองหน้าฟุตบอล
หมวดหมู่:นักกีฬาจากโตเกียว
หมวดหมู่:นักฟุตบอลในโอลิมปิกฤดูร้อน 2004
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลในโอลิมปิกฤดูร้อน 2012
หมวดหมู่:นักฟุตบอลโอลิมปิกทีมชาติญี่ปุ่น
หมวดหมู่:ผู้เล่นในฟุตบอลโลกหญิง 2011
หมวดหมู่:นักกีฬาเหรียญเงินโอลิมปิก
หมวดหมู่:ผู้เล่นสโมสรฟุตบอลสเปรันซาโอซากะ-ทากัตสึกิ
หมวดหมู่:ผู้เล่นในชุดชนะเลิศฟุตบอลโลกหญิง
โลมาครีบทู่

โลมาครีบทู่ (Snubfin Dolphin) เป็นสกุลของสัตว์เลี้ยงลูกด้วยนมในทะเล จำพวกโลมา ใช้ชื่อสกุลว่า 	Orcaella จัดอยู่ในวงศ์โลมามหาสมุทร (Delphinidae)
จากการศึกษาด้านดีเอ็นเอและวิเคราะห์โมเลกุลพบว่า โลมาครีบทู่มีสายสัมพันธ์และเกี่ยวข้องทางพันธุกรรมกับวาฬเพชฌฆาต หรือวาฬออร์กา ซึ่งจัดว่าเป็นโลมาชนิดที่มีขนาดใหญ่ที่สุดในโลก ซึ่งทั้ง 2 สกุลนี้ อาจจัดได้ว่าอยู่ในวงศ์ย่อย Orcininae

**การจำแนก**
เดิมทีโลมาครีบทู่มีเพียงชนิดเดียว จนกระทั่งในปี ค.ศ. 2005 จึงได้มีการค้นพบชนิดใหม่ขึ้นที่ออสเตรเลียและนิวกินี 
*โลมาอิรวดี (O. brevirostris)
*โลมาครีบทู่ออสเตรเลีย (O. heinsohni)
โลมาอิรวดีที่แม่น้ำโขง
ในส่วนของโลมาอิรวดี เป็นโลมาชนิดที่พบได้ตามแถบชายฝั่งทะเลในทวีปเอเชียหรือพบได้ในแหล่งน้ำจืดขนาดใหญ่ เช่น แม่น้ำโขง, แม่น้ำอิรวดี หรือทะเลสาบน้ำจืดขนาดใหญ่ ปัจจุบันแหล่งที่พบได้ในส่วนที่เป็นน้ำจืดมีเพียง 5 แห่งในโลกเท่านั้น คือ แม่น้ำโขง พรมแดนระหว่างประเทศไทย, ลาว และกัมพูชา, แม่น้ำอิรวดี ในประเทศพม่า, ทะเลสาบซิลิกา ในประเทศอินเดีย, แม่น้ำมะหะขาม ในประเทศอินโดนีเซีย และในทะเลสาบสงขลา จังหวัดสงขลา, พัทลุง และนครศรีธรรมราช ในภาคใต้ของไทยเท่านั้น โดยสถานะที่ทะเลสาบสงขลานับว่าเป็นแหล่งที่มีวิกฤตเสี่ยงต่อการสูญพันธุ์มากที่สุด 

**อ้างอิง**

**แหล่งข้อมูลอื่น**
หมวดหมู่:โลมามหาสมุทร
กฎของโพ

กฎของโพ (Poe's law) ตั้งชื่อตามนาธาน โพ ผู้คิดค้นทฤษฎีดังกล่าว เป็นคำพังเพยบนอินเทอร์เน็ตที่สะท้อนแนวคิดที่ว่า หากปราศจากข้อบ่งชี้ที่ชัดเจนในเจตนารมณ์ของผู้เขียนแล้ว เป็นเรื่องยากหรือเป็นไปไม่ได้เลยที่จะแยกความแตกต่างระหว่างการแสดงความคิดเห็นแบบสุดโต่งอย่างจริงใจ กับการล้อเลียนความคิดเห็นแบบสุดโต่ง

**กฎและความหมาย**
ในความหมายกว้างๆ กฎของโพ คือ:
ใจความของกฎของโพคือ เป็นเรื่องที่เป็นไปไม่ได้เลยที่จะแยกแยะระหว่างการล้อเลียนสิ่งที่สุดโต่งอยู่แล้วกับความคิดสุดโต่งอย่างจริงใจ ผลที่ตามมาของกฎของโพคือ ปรากฎการณ์ผันกลับเป็นต้นว่า ความคิดสุดโต่งอย่างจริงใจถูกเข้าใจผิดว่าเป็นการล้อเลียนของความเชื่อดังกล่าว 

**ที่มา**
สิ่งที่เรียกว่ากฎของโพถูกตั้งขึ้นในปีพ.ศ. 2548 โดย นาธาน โพ บนเว็บไซต์ christianforums.com ระหว่างการถกเถียงเรื่องทฤษฎีสรรสร้างโดยพระเจ้า (Creationism) ประโยคดังกล่าวมีดังนี้:
ทั้งนี้ มีผู้ที่เคยได้แสดงทัศนคติคล้ายโพมาก่อนหน้านี้แล้ว เช่น ในปีพ.ศ. 2526 โดย เจอร์รี่ ชวอตซ์ได้เขียนในกระทู้หนึ่งบน Usenet ว่า:
อีกเหตุการณ์หนึ่งบน Usernet ในปีพ.ศ. 2554 โดย อลัน มอร์แกน ได้อ้างอิงโครงร่างของกฎสามประการของอาร์เธอร์ ซี. คลาร์ก ว่า: quote|"เกรียนใดที่แก่กล้าพอนั้น ยากที่จะแยกออกจากคนเพี้ยนโดยสันดาน"

**อ้างอิง**
หมวดหมู่:คำศัพท์อินเทอร์เน็ต
หมวดหมู่:วัฒนธรรมประชานิยม
หมวดหมู่:จิตวิทยา
กฎการพาดหัวของเบ็ทเทอร์ริดจ์

กฎการพาดหัวของเบ็ทเทอร์ริดจ์ (Betteridge's law of headlines) เป็นกฎที่กล่าวว่า "หัวเรื่องใด ๆ ที่ลงท้ายด้วยเครื่องหมายปรัศนี (เครื่องหมายคำถาม) สามารถตอบได้ด้วยคำว่า ไม่ " โดยตั้งตามชื่อของ เอียน เบ็ทเทอร์ริดจ์ นักข่าวสายเทคโนโลยีชาวอังกฤษ แม้ว่าแนวคิดนี้จะมีที่มายาวนานกว่านั้น ข้อสังเกตนี้เรียกได้อีกชื่อหนึ่งว่า "กฎของเดวิส" (Davis' law) หรือเพียง "หลักการวารสารศาสตร์" ในสาขาฟิสิกส์พลังงานสูง แนวคิดดังกล่าวมีชื่อเรียกว่า กฎของฮินช์ลิฟ(Hinchliffe's Rule)
เบ็ทเทอร์ริดจ์ได้อธิบายแนวคิดนี้ในบทความเดือนกุมภาพันธ์ ปี พ.ศ. 2552 สืบเนื่องจากบทความในเทคครันช์ (TechCrunch) ที่พาดหัวว่า "ลาสต์ เอฟเอ็มเพิ่งยกข้อมูลการฟังของผู้ใช้ให้ RIAA หรือเปล่า?" ("Did Last.fm Just Hand Over User Listening Data To the RIAA?"):
บทความนี้เป็นข้อพิสูจน์ที่เยี่ยมยอดในหลักการของผมว่า หัวเรื่องใด ๆ ที่ลงท้ายด้วยเครื่องหมายคำถาม สามารถตอบได้ด้วยคำว่า "ไม่" เหตุผลที่นักข่าวชอบเลือกเขียนสไตล์นี้ เพราะพวกเขาเองก็รู้ว่าเรื่องนั้นโม้ทั้งเพ และไม่มีที่มาหรือข้อมูลที่จะใช้ยืนยันได้ แต่ก็ยังอยากเล่นเรื่องนั้นอยู่
ห้าปีก่อนหน้าที่บทความของเบ็ทเทอร์ริดจ์จะได้รับการดีพิมพ์ แอนดรูว์ มาร์ นักข่าวชาวอังกฤษได้ให้ข้อสังเกตที่คล้ายกันในหนังสือของเขา My Trade ในปี พ.ศ. 2547 โดยข้อสังเกตนี้เป็นหนึ่งในข้อแนะนำสำหรับผู้อ่านที่ต้องการอ่านหนังสือพิมพ์ด้วยความเข้าใจอย่างถ่องแท้:
ถ้าพาดหัวขึ้นต้นด้วยคำถาม ลองตอบว่า 'ไม่' ดู (เช่น ในพาดหัวจำพวกต่อไปนี้) "นี่คือโฉมหน้าที่แท้จริงของเด็กอังกฤษรุ่นใหม่หรือ?" (ผู้อ่านที่มีเหตุผล: ไม่) เราพบวิธีรักษาโรคเอดส์แล้วหรือยัง? (ไม่; เพราะถ้าใช่ คุณคงไม่ใส่เครื่องหมายคำถามหรอก) แผนที่นี้คือกุญแจสู่สันติภาพหรือไม่? (น่าจะไม่) หัวเรื่องที่มีเครื่องหมายคำถามลงท้าย ในหลาย ๆ กรณี หมายความว่าเรื่องกำลังพยายามชี้นำ หรือถูกเขียนมาหลายต่อหลายครั้งแล้ว ส่วนมากมักเป็นเรื่องที่ก่อให้เกิดความกลัว หรือเป็นความพยายามที่จะยกระดับการรายงานข่าวธรรมดาให้กลายเป็นประเด็นระดับชาติ ซึ่งมักหวังให้จบลงด้วยความตื่นกลัวระดับชาติ สำหรับนักข่าวที่ยุ่งรัดตัวเพื่อการหาข้อเท็จจริง เครื่องหมายคำถามแปลว่า 'อย่าเสียเวลาอ่านเรื่องนี้'
กระนั้น เบ็ทเทอร์ริดจ์ได้ยอมรับว่าตนก็ได้ละเมิดกฎนี้ไปด้วยเช่นกัน (โดยการเขียนพาดหัวด้วยคำถามพร้อมคำตอบว่า "ใช่") ในบทความชื่อว่า "ร้านแอพสโตร์ของแมคให้คุณใช้ซอฟต์แวร์ในเชิงพาณิชย์หรือเปล่า?" ("Does the Mac App Store let you use software for commercial use?") ซึ่งตีพิมพ์บนเว็บไซต์ของเขาเอง

**อ้างอิง**

**แหล่งข้อมูลอื่น**
  Ian Betteridge's website date=2010-07-10 -  Techcrunch article on Last.fm and RIAA
หมวดหมู่:วารสารศาสตร์
หมวดหมู่:วลี
หมวดหมู่:การคิดวิเคราะห์
สมาคมฟุตบอลฟีจี

สมาคมฟุตบอลฟีจี (Fiji Football Association) เป็นสมาคมที่ดูแลการจัดการแข่งขันฟุตบอลของประเทศฟีจี ก่อตั้งขึ้นในปี ค.ศ. 1938 โดยกลุ่มประชากรฟีจีเชื้อสายอินเดีย เข้าร่วมเป็นสมาชิกของสหพันธ์ฟุตบอลระหว่างประเทศในปี ค.ศ. 1963 และเป็นหนึ่งในผู้ร่วมก่อตั้งสมาพันธ์ฟุตบอลโอเชียเนียในปี ค.ศ. 1966

**อ้างอิง**
หมวดหมู่:ฟุตบอลในประเทศฟีจี
หมวดหมู่:ชาติสมาชิกของสมาพันธ์ฟุตบอลโอเชียเนีย
สมาคมฟุตบอลหมู่เกาะคุก

สมาคมฟุตบอลหมู่เกาะคุก (Cook Islands Football Association) เป็นสมาคมฟุตบอลที่ดูแลการแข่งขันฟุตบอลในหมู่เกาะคุก ก่อตั้งขึ้นในปี ค.ศ. 1971 และเข้าร่วมเป็นสมาชิกของสมาพันธ์ฟุตบอลโอเชียเนียและฟีฟ่าในปี ค.ศ. 1994 ในปี ค.ศ. 2004 สมาคมฟุตบอลหมู่เกาะคุกส่งผู้ตัดสินเข้าตัดสินรอบสุดท้ายของการแข่งขันในระดับฟีฟ่าเป็นครั้งแรก โดยมีไมเคิล มูเอารีและเตอารีกี กูดวิดเป็นตัวแทนในครั้งนั้น

**อ้างอิง**
หมวดหมู่:ฟุตบอลในหมู่เกาะคุก
หมวดหมู่:ชาติสมาชิกของสมาพันธ์ฟุตบอลโอเชียเนีย
สหพันธ์ฟุตบอลหมู่เกาะโซโลมอน

สหพันธ์ฟุตบอลหมู่เกาะโซโลมอน (Solomon Islands Football Federation) เป็นสมาคมฟุตบอลที่สังกัดในสมาพันธ์ฟุตบอลโอเชียเนีย ก่อตั้งขึ้นในปี ค.ศ. 1978 และเข้าร่วมเป็นสมาชิกของสมาพันธ์ฟุตบอลโอเชียเนียและฟีฟ่าในปี ค.ศ. 1988 ผลงานที่สำคัญของสมาคมฟุตบอลหมู่เกาะโซโลมอนคือการที่ฟุตบอลทีมชาติหมู่เกาะโซโลมอนสามารถเข้ารอบสุดท้ายในการแข่งขันฟุตบอลโลกรอบคัดเลือกโซนโอเชียเนียในปี ค.ศ. 2006 โดยแข่งขันกับฟุตบอลทีมชาติออสเตรเลีย ซึ่งโดยส่วนมากแล้วฟุตบอลทีมชาตินิวซีแลนด์มักเป็นผู้เข้ามาแข่งขันในรอบนี้

**อ้างอิง**
หมวดหมู่:ชาติสมาชิกของสมาพันธ์ฟุตบอลโอเชียเนีย
หมวดหมู่:ฟุตบอลในประเทศหมู่เกาะโซโลมอน
เมอนารา เตเลกม

เมอนารา เตเลกม (The Menara Telekom) คือตึกระฟ้าแห่งหนึ่งในกัวลาลัมเปอร์ ประเทศมาเลเซีย สร้างในช่วง พ.ศ. 2542-2544 โดยแดวู คอนสตรัคชั่น ด้วยความสูง 310 เมตร (1,017 ฟุต) 55 ชั้น อาคารถูกเปิดอย่างเป็นทางการเมื่อวันที่ 11 กุมภาพันธ์ พ.ศ. 2546 โดยนายกรัฐมนตรีคนที่สี่ของมาเลเซีย มหาเธร์ โมฮัมหมัด และเป็นอดีตสำนักงานกลางของเตเลกมมาเลเซีย บริษัทโทรคมนาคมมาเลเซียจนถึงพ.ศ. 2566
ตัวอาคารนำเสนอให้เห็นภาพของการแตกหน่อของต้นไผ่ ประกอบต้วยโรงภาพยนตร์ที่บรรจุที่นั่งได้ 2,500 คน หอสวดมนต์ขนาดใหญ่หรือสุเหร่า สิ่งอำนวยความสะดวกทางกีฬา อาคารยังมีลักษณะเด่นคือ มีส่วนที่เปิดโล่ง 22 ชั้น ซึ่งมีพื้นที่สวนลอยฟ้าทุกๆ 3 ชั้น และลานจอดเฮลิคอปเตอร์ด้านบน พื้นของสำนักงานถูกแยกออกระหว่างตึกด้านเหนือและด้านใต้ ปัจจุบันเป็นตึกที่สูงที่สุดอันดับ 3 ของมาเลเซีย รองจากอาคารแฝดเปโตรนาสทาวเวอร์ 

**ดูเพิ่ม**
 ตึกระฟ้า- รายชื่อตึกที่สูงที่สุดในโลก

**อ้างอิง**
หมวดหมู่:สิ่งก่อสร้างตั้งแต่ พ.ศ. 2544
หมวดหมู่:ตึกระฟ้าในกัวลาลัมเปอร์
หมวดหมู่:มาฮาดีร์ บิน โมฮามัด
มะเร็งผิวหนังในสุนัขและแมว

เนื้องอกผิวหนัง ทั้งเนื้องอกไม่เป็นอันตราย (ที่ไม่เป็นมะเร็ง) และก้อนเนื้อร้าย (ที่เป็นมะเร็ง) ที่มีอยู่ ประมาณ 20-40 เปอร์เซ็นต์ของเนื้องอกผิวหนังหลักเป็นก้อนเนื้อร้ายในสุนัข และ 50-65 เปอร์เซ็นต์เป็นก้อนเนื้อร้ายในแมว ซึ่งไม่ได้เป็นทุกรูปแบบของโรคมะเร็งผิวหนังในสุนัขและแมวที่เกิดจากแสงแดด แต่มันสามารถเกิดขึ้นได้ในบางครั้ง โดยในสุนัข จมูกและเท้าจะมีลักษณะผิวที่แพ้ง่ายซึ่งไม่มีขนที่ป้องกันจากดวงอาทิตย์ เช่นเดียวกับแมวและสุนัขที่มีความบอบบางและขนสีอ่อน ซึ่งมีความเสี่ยงสูงขึ้นของการได้รับอันตรายจากแสงอาทิตย์ที่ผ่านสู่ร่างกายทุกส่วนของพวกมัน

**การวินิจฉัย**
โดยปกติ ทั้งเซลล์วิทยาหรือการวิเคราะห์ทางจุลพยาธิวิทยาของก้อนที่น่าสงสัยจะได้รับการพบก่อนที่จะเริ่มทำการรักษา การตรวจวินิจฉัยที่ใช้กันทั่วไปสำหรับเนื้องอกผิวหนังจะใช้วิธีการตรวจเซลล์ผิดปกติจากเนื้อเยื่อและการตัดเนื้อออกตรวจ
วิทยาเซลล์เป็นเครื่องมือสำคัญที่สามารถช่วยให้สัตวแพทย์แยกเนื้องอกจากรอยโรค เทคนิคการตัดเนื้อออกตรวจที่นำมาใช้ส่วนใหญ่จะขึ้นอยู่กับขนาดของเนื้องอกและตำแหน่ง โดยก้อนขนาดเล็กมักได้รับการตัดออกอย่างสมบูรณ์ และส่งต่อไปยังแผนกพยาธิวิทยาเพื่อยืนยันสุขภาพเนื้อเยื่อโดยรอบว่าเนื้องอกที่ตัดออกมาไม่ได้มีเซลล์มะเร็งใด ๆ แต่ถ้าเนื้องอกมีขนาดใหญ่กว่า จะมีการนำกลุ่มตัวอย่างขนาดเล็กออกมาสำหรับการวิเคราะห์ และการรักษาที่เหมาะสมจะขึ้นอยู่กับผลลัพธ์ที่ตรวจพบ ทั้งนี้ขึ้นอยู่กับชนิดของเนื้องอกและระดับของความรุนแรง การตรวจวินิจฉัยเพิ่มเติมจะรวมถึงการตรวจเลือดเพื่อประเมินสุขภาพโดยรวมของสัตว์เลี้ยง, เอ็กซ์เรย์หน้าอกเพื่อตรวจสอบการแพร่กระจายในช่องปอด และการตรวจอัลตราซาวนด์ช่องท้องสำหรับการตรวจสอบการแพร่กระจายไปยังอวัยวะภายในอื่น ๆ

**การรักษา**
การรักษาที่เฉพาะเจาะจงจะขึ้นอยู่กับชนิด, ตำแหน่งที่ตั้ง และขนาดของเนื้องอก รวมถึงการแพร่กระจายไปยังอวัยวะอื่นของมะเร็ง การผ่าตัดเนื้องอกจะเป็นไปตามมาตรฐานของทางเลือก แต่รูปแบบของการรักษาเพิ่มเติม เช่น รังสีรักษา, เคมีบำบัด หรือการใช้ภูมิคุ้มกันบำบัด จะคงอยู่
เมื่อตรวจพบได้เร็ว โรคมะเร็งผิวหนังในแมวและสุนัขมักจะได้รับการรักษาที่ประสบความสำเร็จ ในหลายกรณี การตัดเนื้อออกตรวจสามารถนำเนื้องอกออกได้ทั้งหมด ตราบใดที่นำเนื้อเยื่อที่ดีออกนอกพื้นที่เนื้องอกที่ไม่ได้มีเซลล์มะเร็งใด ๆ

**อ้างอิง**

**แหล่งข้อมูลอื่น**
  Skin Cancer in Cats and Dogs from Pet Cancer Center-  Skin Cancer in Dogs from CanineCancer.com' date=2007-11-07 
หมวดหมู่:เนื้องอกผิวหนัง